
ประกาศองค์การบริหารส่วนตำบลควนพัง

เรื่อง วัน เวลา และสถานที่ตรวจรับงานจ้าง
โครงการก่อสร้างศูนย์พัฒนาเด็กเล็กบ้านควนพัง 
 ตำบลควนพัง อำเภอร่อนพิบูลย์  จังหวัดนครศรีธรรมราช


                                                  …………………………


ตามที่องค์การบริหารส่วนตำบลควนพัง  อำเภอร่อนพิบูลย์   จังหวัดนครศรีธรรมราช ได้ทำสัญญาจ้างกับ ห้างหุ้นส่วนจำกัด ศักดิ์ศรีวิศวกรรมการโยธา   เพื่อดำเนินการก่อสร้างอาคารศูนย์พัฒนาเด็กเล็กบ้านควนพัง หมู่ที่ ๓ ตำบลควนพัง   รายละเอียดตามสัญญาจ้าง เลขที่ ๓/๒๕๕๓  ลงวันที่ ๓๑ มีนาคม ๒๕๕๓ และบันทึกแนบท้ายสัญญาจ้าง  ฉบับที่ ๑ ลงวันที่ ๒๐ ธันวาคม ๒๕๕๓   วงเงินตามสัญญา ๒,๐๔๑,๗๘๓   บาท วันเริ่มสัญญา  ๑ เมษายน ๒๕๕๓  วันสิ้นสุดสัญญา  ๒๗ กันยายน ๒๕๕๓ นั้น
                    บัดนี้  ผู้รับจ้างได้ส่งมอบงานจ้าง  ตามหนังสือส่งมอบงานจ้าง ลงวันที่ ๑๕  ธันวาคม ๒๕๕๓ เพื่อให้คณะกรรมการตรวจรับงานจ้างได้ตรวจรับงานจ้างต่อไป ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่  ๒๑  ธันวาคม  ๒๕๕๓  เวลา ๑๐.๐๐  น. เป็นต้นไป 
                      เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
                     องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
                              จึงประกาศให้ทราบโดยทั่วกัน                
             ประกาศ ณ วันที่   ๒๐    เดือน  ธันวาคม   พ.ศ.  ๒๕๕๓
                           
                         
(ลงชื่อ)            ธรรมพิทย์   รอดบัวทอง  
                                          
                 (  นายธรรมพิทย์   รอดบัวทอง  )

                                                                 นายกองค์การบริหารส่วนตำบลควนพัง
